Varan komodský

Varan komodský (Varanus komodoensis) je najmohutnejší žijúci zástupca jašterotvarých z čeľade varanovité. Vo voľnej prírode žije endemicky na indonézskych ostrovoch Komodo (podľa ktorého je nazvaný), Rinca, Padar, Flores, Gili Motang, Owadi, a Samiin. Varan komodský dosahuje dĺžku 2 – 3 metrov. Najväčší zaznamenaný jedinec meral 3,13 metrov a vážil 166 kilogramov.Smithsonian’s National Zoo & Conservation Biology Institute

Prívlastok „najmohutnejší“ si zaslúžil (podobne ako anakonda veľká) kombináciou extrémnej hmotnosti a dĺžky, ktorá však vo svete jašterov nie je rekordná. Dvaja zástupcovia varanovitých (varan novoguinejský a varan mangrovový) môžu byť dokonca ešte dlhší, ale vzhľadom na to, že ide o druhy stromové, väčšina ich subtílneho tela je chvost a tak ich hmotnosť je maximálne okolo desať kilogramov.

Varan komodský bol objavený až v roku 1912 a v súčasnosti je veľmi ohrozený. Vo voľnej prírode zostáva posledných cca 5 000 jedincov a jeho vývoz podlieha ustanoveniam CITES a je možný iba na povolenie indonézskej vlády.

 Referencie 

 Iné projekty 

Kategória:Varanovité
Kategória:Ohrozené druhy